بغلان ‏نن چهارشنبه د رمضان د میاشتې پر ۳مه د افغانی سرې میاشتې له لوری د بغلان ولایت په دوشی او خنجان ولسوالیو کې پر ۴۰ تنو روزل شویو ښځینه او نارینه رضاکارانو د لومړنیو روغتیایی مرستو بستې ووېشل شوې. هرات ‏د افغانی سرې میاشتې له لوری نن چهارشنبه د رمضان د میاشتې پر ۳مه د هرات ولایت په مختلفو ناحیو کې ۶۰۰ اړمنو او بې سرپرسته کورنیو سره د روژې په مناسبت ۱۶.۸ ټنه خوراکی توکو مرسته ترسره شوه. یاده مرسته چې د ترکیې هېواد د دیانت خیریه بنسټ له لوری چمتو شوې وه، هرې کورنۍ ته ۲۸ کیلو خوراکی توکی، چې اوړه، وریژې، بوره، لوبیا او غوړی په کې شامل وو، ورکړل شول. کاپیسا ‏د افغانی سرې میاشتې له لوری د کاپیسا ولایت په کوهسان ولسوالۍ کې نن چهارشنبه د رمضان د میاشتې پر ۳مه د امنیه قومندانۍ ۳۵ تنو منسوبینو ته نشراتی غونډه ترسره شوه. غونډه کې ګډونوالو ته د سرې میاشتې تاریخچه، فعالیتونه، نښان، اصول او بشرپاله خدمتونه په مفصله توګه شرحه شول. پنجشیر ‏نن چهارشنبه د رمضان د میاشتې پر ۳مه د افغانی سرې میاشتې له لوری د پنجشېر ولایت په حصه اول او پریان ولسوالیو کې له ۱۷ تثبیت شویو سوالګرو کورنیو سره په ټولیزه توګه ۸۵،۰۰۰ افغانۍ نغدی مرسته ترسره شوه، چې هرې کورنۍ ته ۵،۰۰۰ افغانۍ ورکړل شوې. همدارنګه په یادو ولسوالیو کې له ۵ کورنیو سره د ۲۵ کمپلو مرسته هم وشوه، چې هرې کورنۍ ته ۵ کمپلې ورکړل شوې.